《阮郎归》
宋代·赵彦端

一春种得牡丹成。那知君遽行。东君也自没心情。夜来风雨声。

追间阔，数清明。不应歌渭城。只愁河畔草青青。却须离绪生。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。